Bury Saint Edmunds
Store norske leksikon,Geografi,Verdens geografi,Europa,Storbritannia og Nord-Irlands geografi
Bury Saint Edmunds er en by i Storbritannia, England, i fylket Suffolk, omlag 40 kilometer øst for Cambridge. Byen har 40 664 innbyggere i 2011.
Bury Saint Edmunds er en viktig markedsby med bryggerier og annen industri tilknyttet landbruket, eksempelvis sukkerraffinerier. Englands største bryggeri Green King holder til her, og produserer varemerker som er kjente også i Norge, for eksempel Abbot og Old Speckled Hen. Historie Bury Saint Edmunds er en gammel markedsby som er kjent fra år 633 evt., men som har sitt navn etter kong Edmund som ble drept av danene i 869 og gravlagt her i 903. Byen ble berømt på grunn av de miraklene som skulle ha skjedd ved kongens kiste, og ble et pilegrimsmål. Byen vokste opp rundt klosterkirken.I byen finnes ruiner av et benediktinerkloster fra omlag 1020, mens St. James-katedralen og St. Mary-kirken begge er fra 1400-tallet.